Karagājiens uz Lietuvu (1208)

1208. gada karagājiens uz Lietuvu notika pēc zemgaļu vadoņa Viestarda aicinājuma, kurš jau 1205. gadā bija noslēdzis pret lietuviešiem vērstu militāru savienību ar krustnešiem. 
Karaspēks, kurā piedalījās apvienotais zemgaļu karaspēks un vairāk nekā 50 krustnešu un zobenbrāļu, caur Zemgali devās uz Lietuvu. Lietuviešu jātnieku karaspēks sakāva iebrucējus, un tikai daži no krustnešiem atgriezās Rīgā. Drīz vien zemgaļiem gan izdevās sakaut atbildes karagājienā Zemgalē iebrukušos lietuviešus.

 Skatīt arī 
 Livonijas krusta kari

Kategorija:Militārās operācijas Livonijas krusta karos
Kategorija:Kaujas ar zemgaļu piedalīšanos
Kategorija:Zobenbrāļu ordenis
Kategorija:Zemgales vēsture
Kategorija:Latvijas militārā vēsture
Kategorija:Lietuvas vēsture
Kategorija:1208. gads